توانائی
علوم فطریہ میں توانائی کسی بھی جسم میں موجود اس کی کام کرنے کی صلاحیت کو کہا جاتا ہے اور کام کو یوں بیان کرتے ہیں کہ یہ کسی بھی جسم میں کسی قوت مثلا ثقل یا برقناطیسیت وغیرہ کے تحت پیدا ہونے والا ہٹاؤ ہوتا ہے فطرت میں قوتیں مختلف شکلوں میں پائی جاتی ہیں اور اسی وجہ سے توانائی اور پھر اس کے زیر اثر ہونے والے کام کی بھی کئی مختلف شکلیں ہیں  جیسے برقی حرارتی اور ثقلی وغیرہ اقسام کی توانائی اور اس کے تحت ہونے والا کام بنیادی طور پر تمام اقسام کی توانائی کو دو بڑے گروہوں میں تقسیم کیا جا سکتا ہے  حرکی توانائی  مخفی توانائی SI نظام میں توانائی کو جول کی اکائی میں ناپا جاتا ہے علم طبیعیات میں توانائی کی کوئی سمت نہیں ہوتی اسی وجہ سے اس کو عددیہ scalar مقدار کہا جاتا ہے مزید یہ کہ توانائی ایک محفوظہ conserved مقدار تسلیم کی جاتی ہے محفوظہ سے مراد یہ ہے کہ توانائی کو نہ تو تخلیق کیا جا سکتا ہے اور نہ فنا اس کو صرف توانائی کی ایک قسم سے دوسری قسم میں منتقل کیا جا سکتا ہے بالفاظ دیگر یوں کہ سکتے ہیں کہ کائنات میں موجود کل توانائی کی مقدار مستقل رہتی ہے  توانائی کی اقسام 